২০০৯ সালে ম্যানচেস্টার ইউনাইটেড ছেড়ে রিয়ালে এসেছিলেন রোনালদো। এবারের চ্যাম্পিয়নস লিগ জেতার পড়েই আভাস দিয়েছেন, সামনের মৌসুমে রিয়ালের হয়ে আর নাও খেলতে পারেন তিনি। ১১৮ মিলিয়ন ইউরোতে কাল জুভেন্টাসের সাথে চুক্তিটা পাকাপাকি হয়েছে। রোনালদো বলছেন, রিয়ালে কাটানো এই কয়েকটি বছর তার ক্যারিয়ারের সবচেয়ে সুন্দর মুহূর্ত ছিল, ‘রিয়ালে কাটানো এই কয়েকটি বছর হয়ত আমার জীবনের সবচেয়ে সুখের মুহূর্ত ছিল। এই শহর ও ক্লাবের জন্য আমার অনুভূতিটা একটু অন্যরকম। আমি শুধু তাদের ধন্যবাদই জানাতে পারি।’